  Виталий Пронин 15-тӥ-25-тӥ инвожое Самара улосвылын ортчоз Приволжск федерал округысь егитъёслэн «iВолга» форумзы. Туэ Dart газетысь егит иворчиос но отчы пыриськыны малпало.  4-тӥ арзэ ни «iВолга» форум ужа 9 ӧръёсъя - «Туала амалъёс техникаын», «Культурной бум!», «Медиатулкым», «Пичи шаере - бадӟым луонлыкъёс», «Политика», «Ӟеч лэсьтӥсьёс», «Тон - ужбергатӥсь», «Спортэн эшъяськись егитъёс - тазалыко калык», «Патриот».Котькуд ар та форуме люкасько 18 аресысен 30 аресозь 2 сюрс пала егитъёс.  10 нунал ӵоже соос тренингъёс пыр ортчо, асьсэ проектъёссэс утё, котырес ӝӧкъёсы, мастер-классъёсы пырисько. Шумпотымон, форумын вормем проектъёсты улонэ пыӵатыны юрттэ кун.Арлы быдэ та форумын асьсэ проектъёсынызы вормыло Удмуртиысь но егитъёс. Кылем арын паймытӥз «Мынам Удмуртие» ТРК-ысь журналист Вероника Ваулина. Солэн «Кылписпуэз» сылэ Ижысь «Столица» вузкаронниын. Писпулэн куаръёсызлэн одӥг палаз - ӟуч, мукет палаз удмурт кылъёс гожъямын. Пиналъёс, пу писпуэн шудыса, дышето удмурт кылэз.«Медиатулкым» ӧрлэн ужаз аслаз проектэныз Dart газет но пыриськыны ӧдъя. Кинлэн  вань аслаз проектэз, тӥ но одно ик пыриське. Куриськонъёс кутӥсько 15-тӥ куартолэзёзь.Мария Векшина  Теги: удмуртдунне  